شەفەق نیوز/  هێزەیل ئەمنی ئاسایش لە دەروازەی سنووری ناودەوڵەتی "باشماخ"  لە هەرێم کوردستان، ئمڕوو سێشەممە، کەسیگ دەسگیرکردن ک یەک کیلوگرام هوشبەر وەپی بۊە مەوقەی تەقەلاداینی ئەرا چگنە ناو هەرێم لە وڵات هاوسا.
ئیدارەی دەروازەگە لە بەیاننامەیگ رەسیە ئاژانس شەفەق نیوز وت، " لە ساعات (6:45) شەوەکی ئاسایش(باشماخ) هاوڵاتیگ دەسگیرکردن وەناو ( م ـ ع ـ ح) لە داڵگبۊ  1970 لە هەرێم کوردستان مەوقەی گلەوخواردنی ئەرا هەرێم لەو سنوورە.
لە بەیاننامەگە وتیش، " لە دۊای وشکین  ئەو کەسە (1000) گرام لە مادەی هوشبەر لە جۊر تلیاک لەلای پەیا کریا، ولەژیر دڵنگەیلی شاردیەسەوەی، دیاریکرد، پەرەی لێکۆڵینەوە ئەرای وازکریا و ئەرا دادوەر کلکریا تا سزای دادپەرواریانەی خوەی وەربگرێد.
